b'\n_START_ARTICLE_\nJa Rule\n_START_PARAGRAPH_\nJeffrey Atkins bedre kendt som Ja Rule (f\xc3\xb8dt 29. februar 1976 i Queens i New York City i New York) er en amerikansk rapper og skuespiller. Ja Rule st\xc3\xa5r for Jeffrey Atkins Represents Unconditional Love Exists._NEWLINE_Rule udgiver plader for The Inc. Records, som tidligere hed Murder Inc. Records. Pladeselskabet ejes af Ja Rule sammen med producenten Irv Gotti._NEWLINE_Ja Rule var med i gruppen Cash Money Click inden han i 1999 udgav sit f\xc3\xb8rste soloalbum, Venni Vetti Vecci, som blandt andet indeholdt hans f\xc3\xb8rste store hit, Holla Holla. The Mirror som skulle blive Ja Rules syvende soloalbum blev ikke udgivet p\xc3\xa5 grund af at for mange sange var blevet lagt ud p\xc3\xa5 internettet._NEWLINE_Han har tidligere haft en fejde med rapperen Eminem.'